**Sporazum gradonačelnika - Evropa**

Intenziviranje mjera za pravedniju, klimatski neutralnu Evropu

Mi, gradonačelnici iz cijele Evrope, ovime **intenziviramo svoje klimatske ambicije i obavezujemo se provesti ovu mjeru** brzinom koju nalaže nauka, ulaganjem zajedničkih napora u održavanje rasta globalnog zatopljenja ispod 1,5 ℃ - najvišu ambiciju iz Pariškog sporazuma.

Već nekoliko godina gradovi **pretvaraju klimatske i okolišne izazove u prilike. Došao je trenutak da to postane sveobuhvatni prioritet.**

Kao potpisnici Sporazuma gradonačelnika – Evropa, obavezujemo se na ovo putovanje povesti i sve vas zajedno. Pobrinut ćemo se da naše politike i programi na tom putu ne zaborave nijednu osobu niti mjesto.

Tranzicija na klimatski neutralnu Evropu utjecat će na sva područja naših društava. Kao lokalne vođe moramo strogo paziti da ti učinci budu pravedni i inkluzivni. **Možemo samo predviđati tranziciju koja je pravedna, inkluzivna, koja poštuje nas, građane svijeta i resurse našeg planeta.**

**Naša je vizija da do 2050. živimo u dekarboniziranim i otpornim gradovima s pristupom svima dostupnoj, sigurnoj i održivoj energiji.** Kao dio Sporazuma gradonačelnika – Evropa nastavit ćemo (1) smanjivati emisije stakleničkih plinova na našem teritoriju, (2) ojačati otpornost i pripremiti se za štetne učinke klimatskih promjena i (3) pozabaviti se pitanjem energetskog siromaštva kao ključnom mjerom koja omogućava pravednu tranziciju.

U potpunosti smo svjesni činjenice da se sve države članice EU-a, regije i gradovi nalaze u različitim fazama tranzicije i da svako od njih posjeduje vlastite resurse kojima odgovara na ambicije utvrđene Pariškim sporazumom. Ponovo potvrđujemo svoju kolektivnu odgovornost za rješavanje klimatske krize. Brojni izazovi zahtijevaju i snažan odgovor politike, na svim nivoima upravljanja. Sporazum gradonačelnika – Evropa je prevashodno pokret odgovornih gradonačelnika koji razmjenjuju lokalna rješenja i inspirišu jedni druge s ciljem ostvarivanja ove vizije.

Mi se obvezujemo da ćemo ispuniti svoj dio obaveze poduzimanjem sljedećih radnji:

1. **PREUZIMANJE OBAVEZE** postavljanja srednjoročnih i dugoročnih ciljeva koji su u skladu s ciljevima EU-a i barem su jednako ambiciozni kao i naši nacionalni ciljevi. Naš cilj će biti postizanje klimatske neutralnosti do 2050. Uzimajući u obzir trenutnu izvanrednu klimatsku situaciju, klimatsko djelovanje postat će naš prioritet koji ćemo prenijeti i na naše građane.
2. **UKLJUČIVANJE** naših građana, preduzeća i vlada na svim nivoima u ostvarivanje ove vizije i transformaciju naših društvenih i ekonomskih sistema. Težimo razvoju lokalnog sporazuma o klimi, sa svim akterima koji će nam pomoći da realiziramo ove ciljeve.
3. **DJELOVANJE**, sada i zajedno, kako bismo krenuli pravim putem i ubrzali nužnu tranziciju. Razvit ćemo, provesti i izraditi izvještaje - u okviru utvrđenih rokova, akcioni plan za ostvarivanje naših ciljeva. Naši planovi će obuhvatiti odredbe o tome kako ublažiti i prilagoditi se klimatskim promjenama, a da pritom ostanemo inkluzivni.
4. **UMREŽAVANJE** s kolegama gradonačelnicima i lokalnim vođama u Evropi ali i izvan nje, kako bismo jedni druge bodrili svojim nadahnućima. Potaknut ćemo ih da nam se pridruže u pokretu Globalnog Sporazuma gradonačelnika, iz bilo kojeg dijela svijeta u kojem se nalaze, ukoliko žele da prihvate ovdje opisane ciljeve i viziju.

Mi, potpisnici Sporazuma gradonačelnika - Evropa, potvrđujemo da već danas možemo poduzeti ove korake (**preuzimanje obaveza, uključivanje, djelovanje, umrežavanje**), kako bismo osigurali dobrobit današnjih ali i budućih generacija. Zajedničkim radom svoju ćemo viziju pretvoriti u stvarnost.

Adhesion_Convention2Računamo na podršku nacionalnih vlada i evropskih institucija u izradi politika, osiguravanju tehničkih i finansijskih resursa koji odgovaraju nivou naših ambicija.

**[Ime, prezime i funkcija osobe koja potpisuje ovu obavezu]**

**Prema nalogu** **[vijeće grada/općine/opštine ili jednakovrijedno tijelo] dana**

**[dd]/ [mm] /[gggg]**

**SLUŽBENI POTPIS**

\*\*\*

**[Naziv i puna adresa tijela potpisnika]**

**[Ime i prezime, adresa e-pošte i telefonski broj osobe za kontakt]**

\*\*\*



**Sporazum gradonačelnika - Kancelarija za Evropu je finansirana od strane Evropske komisije.**

**©Evropska unija, 2021.**